*Za ostale upotrebe, v. Sočanica.*

  
Koordinate: 43° 03′ 17" SGŠ, 20° 48′ 36" IGD

**Sočanica** je naselje u opštini Leposavić na Kosovu i Metohiji. Površina katastarske opštine Sočanica gde je atar naselja iznosi 1.929 ha. Sedište je mesne zajednice Sočanica. Naselje Sočanica poslednjih godina prerasta iz seoskog naselja u varošicu, nalazi se 5 km južno od Leposavića sa desne strane reke Ibar. Srednja nadmorska visina naselja iznosi 636m. U pisanim izvorima selo se prvi put pominje 1315. godine, u povelji srpskog kralja Stefana Milutina manastiru Banjskoj.

Po položaju naselje spada u red razbijenih naselja, a po starosti spada u grupu starijih naselja. U Sočanici u zaseoku Krš-Mala u podnožju brda Sokoljače nalazi se crkva Sv. Jovana Glavoseče (Jovana Preteče) podignuta 1836. godine. Iz 1363. godine postoje zapisi gde se pominje i grad Galič koji se nalazio na brdu Galič prema sočanskoj crkvi, a kojeg pominje vizantijski istoričar Jovan Kinam, letopisac vizantijskog cara Manojla Komnena (1143-1180). U naselju Sočanica su i ostaci starog rimskog grada Municipium Dardanorum, čiji je život trajao od II do IV veka nove ere. Grad je zahvatao površinu od 30 ha. U selu i njegovoj okolini postoje ostaci crkve Sv. Petke i crkve Sv. Prečiste.
Naselje se sastoji iz mahala: Kruševlje, Jevtićka Mala, Krš Mala, Maljići, Mala, Potok Mala, Grablje, Begluk, Dolima, Ravnište i Mikulina.
U naselju Sočanica postoji mesna kancelarija, bioskop, biblioteka, zdravstvena stanica, pošta i osnovna osmorazredna škola. Objekat stare osnovne škole je adaptiran i služi za smeštaj starina i atikviteta sa ovog kraja. 
U delu naselja Savina stena izgrađen je Dom za stare.
U Sočanici postoji još veterinarska stanica, 3 apoteke, 2 restorana, 4 kafe-bara, jedna radio-stanica, oko 25 samostalno –trgovinskih radnji i strugarsko - variočka firma „Valter Zavarivanje".

Demografija
-----------

* popis stanovništva 1948: 812
* popis stanovništva 1953: 942
* popis stanovništva 1961: 1106
* popis stanovništva 1971: 1006
* popis stanovništva 1981: 1181
* popis stanovništva 1991: 1267

U selu 2004. godine živi 1572 stanovnika. Današnje stanovništvo čine rodovi:Miletići, Branovići, Milentijevići, Rakići, Jablanovići, Ognjenovići, Grujevići, Milićevići, Blagojevići, Mladenovići, Simići, Aksentijevići, Jevtići, Kostići, Miljojkovići, Milojevići, Milanovići, Jovići, Radosavljevići, Mitrovići, Ćirkovići, Radojevići, Aritonovići, Đurđevići, Vučetići, Milojevići, Vukićevići, Radojičići, Vujovići, Savići, Đorđevići, Milanovići, Markovići, Novakovići, Ćirkovići, Janićijevići, Mladenovići, Mihajlovići, Jovanovići, Nikolići, Spasojevići, Anđelkovići, Nikolići, Ralović, Milanovići, Virijević, Ignjatović. 

| * p
* r
* u
**Naseljena mesta** opštine Leposavić |
| --- |
| 
Bare •
Belo Brdo •
Beluće •
Berberište •
Bistrica •
Borova •
Borčane •
Brzance •
Vitanoviće •
Vračevo •
Vuča •
Gnježdane •
Gornji Krnjin •
Graničane •
Grkaje •
Guvnište •
Gulije •
Desetak •
Dobrava •
Donje Isevo •
Donji Krnjin •
Dren •
Duboka •
Zabrđe •
Zavrata •
Zemanica •
Zrnosek •
Ibarsko Postenje •
Jarinje •
Jelakce •
Jošanica •
Kajkovo •
Kamenica •
Kijevčiće •
Koporiće •
Kostin Potok •
Košutica •
Košutovo •
Kruševo •
Kruščica •
Kutnje •
Lazine •
**Leposavić** •
**Lešak** •
Lozno •
Majdevo •
Mekiniće •
Miokoviće •
Mioliće •
Mošnica •
Ostraće •
Plakaonica •
Planinica •
Popovce •
Potkomlje •
Pridvorica •
Rvatska •
Rodelj •
Rucmance •
Seoce •
Slatina •
Sočanica •
Tvrđan •
Trebiće •
Trikose •
Ćirkoviće •
Ulije •
Ceranja •
Crveni •
Crnatovo •
Šaljska Bistrica
 |